pythainlp/thai_wikipedia_clean_20230101 huggingface dataset:
กูลา เมอลากา (Gula melaka) เป็นน้ำตาลปี๊บชนิดหนึ่งที่ผลิตจากมะพร้าว มีความข้นและเหนียว ในภาษาอังกฤษเรียกว่า "malacca sugar" แปลตรงตัวคือ น้ำตาลมะละกา อาจจะเป็นเพราะมีจุดกำเนิดใน รัฐมะละกา, มาเลเซีย, ซึ่งในภาษามาเลย์ออกเสียงว่าเมอลากา ตามกรรมวิธีดั้งเดิม กูลาเมอลากาทำมาจากการสกัดน้ำหวานจากตาดอกของต้นมะพร้าว โดยใช้มีดตัดและใช้หม้อรองน้ำหวาน นำน้ำหวานที่ได้มาต้มจนเหนียว เทลงในกระบอกไม้ไผ่ยาว 3-5 นิ้ว lและทิ้งไว้ให้แข็งตัวเป็นทรงกระบอก เพราะกระบวนการผลิตใช้แรงงานมาก จึงมีราคาแพงกว่าน้ำตาลทราย นิยมใช้ในขนมพื้นเมืองของเอเชียตะวันออกเฉียงใต้
พุดดิงสาคูกูลาเมอลากาเป็นของหวานที่ทำจากกูลาเมอลากาเป็นอาหารเปอรานากัน ตัวอย่างอื่นได้แก่ ลอดช่อง และโอนเดะห์โอนเดะห์ ขนมรูปร่างกลมที่ทำจากแป้งข้าวเหนียว ไส้ทำจากกูลาเมอลากา คลุกด้วยมะพร้าวขูด
ฟรังซิสกู ลาชอวิสกี
ฟรังซิสกู "ชีกู" ลาชอวิสกี (; เกิด 13 พฤษภาคม ค.ศ. 1991) เป็นนายแบบชาวบราซิล
ชีวิตเริ่มต้นต้น.
ลาชอวิสกีเกิดในเมืองกูรีตีบา และอาศัยในเมืองฟอซดูอีกวาซูจนกระทั่ง 8 ขวบ พ่อเขาชื่อโรแบร์ตู เป็นชาวบราซิลมีเชื้อสายโปแลนด์ แม่ของเขา มารีอา เป็นชาวโปรตุเกสและชาวเยอรมัน เขามีพี่สาวและน้องสาวคืออีซาแบลาและมาร์แซลา (ตามลำดับ)
ลาชอวิสกีชนะจากการเข้าประกวด "ฟอร์ดแมนส์ซุปเอร์โมเดลออฟดิเวิลด์" ที่เมืองเซาเปาลูในปี ค.ศ. 2008 ทำให้ได้เซ็นสัญญากับค่ายฟอร์ดโมเดลส์ เขาได้เดินแบบให้กับตราสินค้าหลายตราทั้งดียอรอม, เวอร์ซาเช, โดลเช่แอนด์กาบบานา, DSquared², กุชชี, โรแบร์โต กาวัลลี, ตีแยร์ มูว์แกลร์, อาร์มานี และอีกมากมาย เขาได้ทำเคมแปญให้กับตราสินค้าดีเคเอ็นวาย, ลาคอสต์, อาร์มานี เอโตร, ดียอร์, DSquared² และมาวิยีนส์ เขายังปรากฏบนนิตยสารต่าง ๆ คือ แวนิตี้ทีน, Homme Essential คาร์บอนก็อปปี้ เมดอินบราซิล และเช้าส์ นอกจากนี้ยังได้ร่วมงานกับจีคิว, วี, โว้ก และเอฟเอชเอ็มอีกด้วย ในปี ค.ศ. 2015 เว็บไซต์ models.com ได้จัดให้ลาชอวิสกีเป็น "อินดัชทรีไอคอนส์" และ "Sexiest Men"
เมื่อวันที่ 3 ธันวาคม 2013 ลาชอวิสกีได้แต่งงานกับแฟนของเขา เจสเซียนน์ กราเวล เบแลนด์ ชาวฝรั่งเศส-แคนาดา ทั้งสองมีบุตรด้วยกันสองคนคือ ไมโลและลาสโล
ฟุตบอลทีมชาติเซเนกัล
ฟุตบอลทีมชาติเซเนกัล  ฉายา สิงโตแห่งเตรังก้า เป็นทีมฟุตบอลตัวแทนของประเทศเซเนกัล อยู่ภายใต้การควบคุมของสหพันธ์ฟุตบอลเซเนกัล (FSF) ซึ่งก่อตั้งในปี ค.ศ. 1960
จังหวัดติมอร์ตะวันออก
จังหวัดติมอร์ตะวันออก (อินโดนีเซีย: "Timor Timur") เป็นจังหวัดของประเทศอินโดนีเซียโดยพฤตินัย เคยถูกโปรตุเกสยึดและใช้ชื่ออาณาจักรว่า "ติมอร์โปรตุเกส" ปัจจุบันพื้นที่ทั้งหมดเป็นของประเทศติมอร์-เลสเต
ตั้งแต่ ค.ศ. 1702 ถึงปี ค.ศ. 1975 ติมอร์ตะวันออกได้เป็นดินแดนโพ้นทะเลของโปรตุเกสชื่อ "ติมอร์โปรตุเกส" ในปี ค.ศ. 1974 โปรตุเกสได้เริ่มปลดปล่อยดินแดนที่เคยปกครอง รวมถึงติมอร์ตะวันออก ระหว่างการปลดปล่อยดินแดนของโปรตุเกส ภายในติมอร์ตะวันออกได้เกิดความขัดแย้งภายในเมือง ในปี ค.ศ. 1975 ประเทศอินโดนีเซียได้บุกเข้าไปในติมอร์ตะวันออก ในปี ค.ศ. 1976 อินโดนีเซียได้ผนวกติมอร์ตะวันออกเป็นจังหวัดในประเทศอินโดนีเซียจังหวัดที่ 27 อย่างไรก็ตาม สหประชาชาติไม่ยอมรับกับการผนวกของประเทศอินโดนีเซียในครั้งนี้ โดยขอให้โปรตุเกสบริหารติมอร์ตะวันออก ต่อมาอินโดนีเซียได้แยกตัวออกจากติมอร์ตะวันออก ในปี ค.ศ. 1999 สหประชาชาติจึงได้ปกครองติมอร์ตะวันออกสักระยะก่อนที่จะให้ติมอร์ตะวันออกตั้งประเทศเป็นของตัวเองโดยใช้ชื่อว่า ประเทศติมอร์-เลสเต ในปี ค.ศ. 2000
ฟุตบอลทีมชาติปานามา
ฟุตบอลทีมชาติปานามา  เป็นตัวแทนทีมฟุตบอลจากประเทศปานามา อยู่ภายใต้การดูแลของสหพันธ์ฟุตบอลปานามา (FEPAFUT)
"ข้อมูลเมื่อวันที่ 17 เมษายน ค.ศ. 2018"
ฟุตบอลทีมชาติเปรู
ฟุตบอลทีมชาติเปรู เป็นตัวแทนทีมฟุตบอลจากประเทศเปรู อยู่ภายใต้การควบคุมของสหพันธ์ฟุตบอลเปรู ซึ่งก่อตั้งในปี ค.ศ. 1922
"ข้อมูลเมื่อวันที่ 28 มีนาคม ค.ศ. 2018"
สโมสรฟุตบอลอาร์เซนอลในฤดูกาล 2018–19
ฤดูกาล 2018–19 เป็นฤดูกาลที่ 27 ของสโมสรฟุตบอลอาร์เซนอลในพรีเมียร์ลีก และเป็นฤดูกาลที่ 99 ติดต่อกันบนลีกสูงสุดของฟุตบอลอังกฤษ. สโมสรได้เข้าร่วมฤดูกาลใน พรีเมียร์ลีก, เอฟเอคัพ, อีเอฟแอลคัพ, และ ยูฟ่ายูโรปาลีก.
นี่เป็นฤดูกาลแรกของสโมสรที่ไม่มีผู้จัดการทีม อาร์แซน แวงแกร์ ใน 22 ปี. และเป็นฤดูกาลที่สองติดต่อกันของอาร์เซนอลไม่สามารถเข้าไปเล่นสำหรับ ยูฟ่าแชมเปียนส์ลีก และได้เข้าร่วมแข่งขันใน ยูฟ่ายูโรปาลีก.
ข้อมูลผู้เล่นชุดหลัก.
รวมการใช้จ่ายทั้งสิ้น: ไม่เปิดเผย
รายรับทั้งหมด: ไม่เปิดเผย
เมื่อวันที่ 14 มิถุนายน ค.ศ. 2018, โปรแกรมการแข่งขัน พรีเมียร์ลีก สำหรับฤดูกาลที่จะมาถึงได้ประกาศออกมาเป็นที่เรียบร้อยแล้ว.
จังหวัดดาเวาเดโอโร
ดาเวาเดโอโร  มีชื่อเดิมว่า ลัมบักนางโคมโปสเตลา  และมักถูกเรียกสั้น ๆ ว่า "โคมบัล"  เป็นจังหวัดในเขตดาเบา ประเทศฟิลิปปินส์ เคยเป็นส่วนหนึ่งของจังหวัดฮีลากังดาเบา จนกระทั่งได้รับการจัดตั้งในปี ค.ศ. 1998 จึงเป็นจังหวัดที่ใหม่เป็นอันดับที่ 4 ของประเทศ เมืองศูนย์กลางของจังหวัดคือนาบุนตูรัน ผู้ว่าราชการจังหวัดคนแรกคือโฮเซ คาบัลเยโร
Compostela Valley
สโมสรฟุตบอลแมนเชสเตอร์ยูไนเต็ดในฤดูกาล 2018–19
สโมสรฟุตบอลแมนเชสเตอร์ยูไนเต็ดในฤดูกาล 2018–19 เป็นฤดูกาลที่ 27 ของแมนเชสเตอร์ยูไนเต็ดในพรีเมียร์ลีก และเป็นฤดูกาลที่ 44 ของพวกเขาในลีกสูงสุดของฟุตบอลอังกฤษ. เช่นเดียวกันนี้ สโมสรยังจะได้เข้าร่วมแข่งขันใน พรีเมียร์ลีก, เอฟเอคัพ, อีเอฟแอลคัพ และ ยูฟ่าแชมเปียนส์ลีก.
แมนเชสเตอร์ยูไนเต็ด ได้ออกประกาศทัวร์ล่วงหน้าในฤดูกาล 2018–19 ของพวกเขาที่ประเทศสหรัฐอเมริกา. สามเกมแรกได้มีการประกาศออกมาเมื่อวันที่ 3 เมษายน ค.ศ. 2018, กับฝ่ายตรงข้ามที่นำทัพมาโดย กลุบอาเมริกา, แซนโฮเซเอิร์ทเควกส์ และ ลิเวอร์พูล. ต่อมาสโมสรได้ประกาศทัวร์นั้นที่จะเข้าร่วมใน อินเตอร์เนชันแนลแชมเปียนส์คัพ ฤดูกาล 2018. ในการแข่งขันปี 2018, ยูไนเต็ดจะลงเล่นพบกับมิลานใน แคลิฟอร์เนีย, ลิเวอร์พูล ใน แอนน์ อาร์เบอร์ และ เรอัลมาดริด ใน ฟลอรีดา. เกมนัดก่อนเปิดฤดูกาลนัดสุดท้ายจะได้เห็นแมนเชสเตอร์ยูไนเต็ด ลงเล่นพบกับ บาเยิร์นมิวนิก ที่ อัลลิอันซ์อาเรนา ในวันที่ 5 สิงหาคม.
เมื่อวันที่ 14 มิถุนายน ค.ศ. 2018, พรีเมียร์ลีก ได้ประกาศโปรแกรมการแข่งขันสำหรับฤดูกาล 2018–19 ออกมาเป็นที่เรียบร้อยแล้ว.
ในฐานะหนึ่งจาก 20 ทีมในพรีเมียร์ลีก, แมนเชสเตอร์ยูไนเต็ด เข้าสู่ เอฟเอคัพ ฤดูกาล 2018–19 ในรอบที่สาม. การจับสลากได้มีขึ้นเมื่อวันที่ 3 ธันวาคม ค.ศ. 2018 และประกบคู่ออกมา ยูไนเต็ด กับ เรดิง, ที่พวกเขาได้เผชิญหน้าในรอบเดียวกันของ เอฟเอคัพ ฤดูกาล 2016–17, ด้วยชัยชนะ 4–0.
การจับสลากประกบคู่สำหรับรอบที่สามของ อีเอฟแอลคัพ ฤดูกาล 2018–19 ได้มีขึ้นเมื่อวันที่ 30 สิงหาคม ค.ศ. 2018, โดยที่แมนเชสเตอร์ยูไนเต็ดถูกจับสลากได้เล่นในบ้านพบกับ ดาร์บีเคาน์ตี.
การจับสลากมีขึ้นในวันที่ 30 สิงหาคม พ.ศ. 2561 (ค.ศ. 2018), โดยที่แมนเชสเตอร์ยูไนเต็ดอยู่ในโถที่ 2 โดยผลการจับสลาก แมนเชสเตอร์ยูไนเต็ด อยู่ในกลุ่ม H ร่วมกับ ยูเวนตุส, บาเลนเซีย และ ยัง บอยส์ แบร์น โดยทีมที่มีคะแนนเป็นอันดับ 1 และ 2 จะเข้ารอบต่อไป
การจับสลากสำหรับรอบ 16 ทีมสุดท้ายมีขึ้นเมื่อวันที่ 17 ธันวาคม พ.ศ. 2561 (ค.ศ. 2018), 12:00 CET, ที่สำนักงานใหญ่ยูฟ่าใน นียง, ประเทศสวิตเซอร์แลนด์. หลังจากเสร็จสิ้นเข้ารอบเป็นอันดับที่สองในกลุ่มของพวกเขาและผ่านเข้าสู่รอบ 16 ทีมสุดท้าย, ยูไนเต็ดได้ถูกจับสลากมาพบกับทีมแชมเปียนส์จากฝรั่งเศส ปารี แซ็ง-แฌร์แม็ง ซึ่งเป็นการพบกันครั้งแรกระหว่างสองสโมสร.
"สถิติคิดคำนวณเมื่อวันที่ 12 พฤษภาคม ค.ศ. 2019."
รถไฟรางเบาเอ็มทีอาร์
รถไฟรางเบาเอ็มทีอาร์ เป็นระบบรถไฟฟ้ารางเบาที่ให้บริเวณทางตะวันตกเฉียงเหนือของฮ่องกง ในพื้นที่เขตถุนเหมินและเขตยฺเหวียนหล่าง ขนาดความกว้างของรางคือ ใช้ไฟฟ้ากระแสตรง 750 โวลต์ ผ่านระบบจ่ายไฟฟ้าเหนือหัว ไลท์เรลเคยเป็นส่วนหนึ่งของโครงข่ายทางรถไฟสายเกาลูน–กวางตุ้ง ปัจจุบันมีผู้โดยสารใช้บริการ 483,000 คนต่อวัน
สโมสรฟุตบอลเชลซี ในฤดูกาล 2018–19
ฤดูกาล 2018–19 เป็นฤดูกาลที่ 105 ของเชลซี, และเป็นฤดูกาลที่ 30 ในระดับลีกสูงสุดของฟุตบอลอังกฤษ, ฤดูกาลที่ 27 ติดต่อกันใน พรีเมียร์ลีก, และเป็นปีที่ 113 ในการดำรงก่อตั้ง สโมสรฟุตบอล. ฤดูกาลนี้เริ่มต้นตั้งแต่วันที่ 1 กรกฎาคม ค.ศ. 2018 ถึง 30 มิถุนายน ค.ศ. 2019.
"รวมค่าใช้จ่ายทั้งสิ้น": £191,200,000
"รวมจำนวนเงินรายรับที่เข้ามา": £55,490,000
รวมกิจกรรมการซื้อขายนักเตะทั้งสิ้น: £135,710,000
ฤดูร้อน: £ 0 ล้าน
ฤดูหนาว: £ 0 ล้าน
รวม: £ 0 ล้าน
เชลซีได้ประกาศเมื่อวันที่ 8 กุมภาพันธ์ ค.ศ. 2018 ออกมาว่าพวกเขาจะได้ลงเล่นกับ เพิร์ธ กลอรี ในวันที่ 23 กรกฎาคม ค.ศ. 2018 ที่สนามใหม่ ออปตัส สเตเดียม,
เอฟเอ คอมมิวนิตี ชีลด์.
เชลซี, ในฐานะทีมชนะเลิศของ เอฟเอ คัพ, จะได้ลงเล่นพบกับ แมนเชสเตอร์ซิตี ในเอฟเอ คอมมิวนิตี ชีลด์.
ยูฟ่า ยูโรปา ลีก.
กลุ่ม แอล
แฟรจี
เฟรเดรีกู โรดรีกิส จี เปาลา ซังตุส (; เกิดวันที่ 5 มีนาคม ค.ศ. 1993) หรือรู้จักในชื่อ แฟรจี  เป็นนักฟุตบอลชาวบราซิล ปัจจุบันเล่นในตำแหน่งกองกลางให้แก่แมนเชสเตอร์ยูไนเต็ด ในพรีเมียร์ลีกของประเทศอังกฤษ และทีมชาติบราซิล
รถรางในโกลกาตา
ระบบรถรางในโกลกาตา รัฐเบงกอลตะวันตก ให้บริการโดยบริษัทรถรางโกลกาตา (CTC) ถือเป็นระบบรถรางเพียงแห่งเดียวของประเทศอินเดีย และเป็นระบบรถรางไฟฟ้าที่เก่าแก่ที่สุดในทวีปเอเชีย เริ่มให้บริการตั้งแต่ปี ค.ศ. 1902
บริษัทรถรางโกลกาตา มีรถรางทั้งหมด 257 คัน ซึ่งวิ่ง 125 เที่ยวต่อวัน รถแต่ละคนรองรับผู้โดยสารได้ 200 คน (60 ที่นั่ง) ศูนย์ซ่อมบำรุงมีทั้งหมด 7 แห่ง ได้แก่ ศูนย์ Belgachhia, ราชบาซาร์, พาร์กเซอร์คัส, Gariahat, Tollygunge, Kalighat และ Khidirpur ระบบรถรางมีสถานีปลายทาง 9 แห่ง ได้แก่ สถานี Shyambazar, Galiff Street, Bidhannagar, Ballygunge, เอสพลานาด, B. B. D. Bagh และสะพาน Howrah และมีโรงงานผลิตรถรางที่ Nonapukur
ศูนย์ซ่อมบำรุงที่มีจำนวนรางและพื้นที่มากที่สุดคือศูนย์ราชบาซาร์ และ Tollygunge ตามลำดับ ส่วนศูนย์ซ่อมบำรุงที่เก่าที่สุดคือศูนย์ Khidirpur และศูนย์ที่เล็กที่สุดคือศูนย์ Kalighat สถานีปลายทางที่รองรับจำนวนเส้นทางมากที่สุดคือสถานีเอสพลานาด
โมโลดายากวาร์ดียา (ภาพยนตร์)
โมโลดายากวาร์ดียา (, translit. Molodaya Gvardiya) เป้นภาพยนตร์แนวสงคราม, ชีวิตและอิงประวัติศาสตร์ของสหภาพโซเวียต กำกับโดยเซียร์เกย์ เกราซีมอฟ ภาพยนตร์ได้โครงเรื่องจากนวนิยายเรื่องเดียวกันของ
อะเลคซันดร์ ฟาเดเยฟ ในปี 1949 Gerasimov, ผู้กำกับภาพ Vladimir Rapoport และกลุ่มนักแสดงหลักได้รับรางวัล Stalin Prize
"โมโลดายากวาร์ดียา" ยังเป็นหนึ่งในภาพยนตร์โซเวียตที่มีผู้ชมมากที่สุด โดยมีจำนวนผู้ชมกว่า 48 ล้านคนในยุคโซเวียต
จอมโจรเจ้าเสน่ห์
จอมโจรเจ้าเสน่ห์  เป็นละครโทรทัศน์ที่กล่าวถึงเรื่องราวของวรรณกรรมชิ้นหนึ่งของ โกวเล้ง เรื่อง บุตรที่สิบเอ็ด ในประเทศจีน จะออกอากาศช่อง BTV-1 และ Guangdong Television นำแสดงโดย เหยียน อี้ควน, กัน ถิงถิง, จูอี้หลง, หลี่ อี้เซียว, เบบี้ จาง ออกอากาศทางช่อง ช่อง 3 แฟมิลี ในประเทศไทย
เข็มทองสกุลเสิ่นซึ่งมีชื่อเสียงเลื่องลือทั่วทั้งยุทธภพได้ส่งเทียบเชิญถึงบรรดาวีรบุรุษในใต้หล้าเข้าร่วมงานประลองยุทธเลือกคู่ให้แก่คุณหนูสกุลเสิ่น เสิ่นปี้จินหญิงงามอันดับหนึ่งในปฐพี โดยมีสินสมสรสเป็น“ดาบล่ากวาง”ซึ่งหายสาบสูญไปเป็นเวลาช้านาน ฟงซื่อเหนียงบีบบังคับเซียวสืออี้หลางซึ่งเป็นหัวขโมยอันดับหนึ่งของยุทธภพร่วมมือกันขโมยดาบ นึกไม่ถึงว่าที่ขโมยมาได้กลับเป็นของปลอม ทั้งยังจับตัวเสิ่นปี้จินเป็นตัวประกันไว้อีกด้วย เพื่อล้างคมลทินให้กับตัวเอง เซียวสืออี้หลางจึงออกเดินทางตามหาเสิ่นปี้จิน
The Eleventh Son
แมนฮันต์อินเตอร์เนชันแนล 2017
แมนฮันต์อินเตอร์เนชันแนล 2017  เป็นการจัดประกวดแมนฮันต์อินเตอร์เนชันแนลครั้งที่ 16 กำหนดจัดในวันที่ 27 พฤศจิกายน ค.ศ. 2017 ณ สยามภาวลัย รอยัล แกรนด์เธียเตอร์, สยามพารากอน, กรุงเทพมหานคร, ประเทศไทย โดยพาทริก เชอ แมนฮันต์อินเตอร์เนชันแนล 2016 ชาวสวีเดน ได้มอบตำแหน่งแก่เจือง หง็อก ติ่ญ จากเวียดนาม เป็นผู้ครองตำแหน่งคนใหม่
37 ผู้เข้าประกวดที่ได้รับการยืนยัน:
สโมสรฟุตบอลแมนเชสเตอร์ซิตีในฤดูกาล 2018–19
ฤดูกาล 2018–19 เป็นฤดูกาลที่ 117 ของ สโมสรฟุตบอลแมนเชสเตอร์ซิตี แต่เป็นฤดูกาลที่ 90 ในฟุตบอลอังกฤษและเป็นฤดูกาลที่ 22 ใน พรีเมียร์ลีก นับตั้งแต่ลีกได้กำเนิดก่อตั้งขึ้นเป็นครั้งแรกโดยแมนเชสเตอร์ซิตีเป็นหนึ่งใน 22 สมาชิกระบบลีกแบบดั้งเดิม. เช่นเดียวกับ พรีเมียร์ลีก สโมสรจะได้เข้าร่วมใน เอฟเอคัพ, อีเอฟแอลคัพ และ ยูฟ่าแชมเปียนส์ลีก, หลังเป็นฤดูกาลที่ 8 ติดต่อกันของพวกเขาได้เข้าร่วมในการแข่งขัน.
ฤดูกาลเริ่มต้นระหว่างวันที่ 1 กรกฎาคม ค.ศ. 2018 ถึง 30 มิถุนายน ค.ศ. 2019.
ปรีซีซันและนัดกระชับมิตร.
แมนเชสเตอร์ซิตี จะเริ่มต้นแคมเปญของพวกเขาในฤดูกาล 2018–19 กับทัวร์ที่ประเทศสหรัฐอเมริกาในศึก อินเตอร์เนชันแนลแชมเปียนส์คัพ ฤดูกาล 2018. ซิตีจะต้องลงเล่นพบกับ โบรุสซีอาดอร์ทมุนท์ ที่สนาม โซลด์เยอร์ ฟีลด์ ใน ชิคาโก, อิลลินอย, ลิเวอร์พูล ที่ สนามกีฬาเมตไลฟ์ ใน รัตเทอร์ฟอร์ดตะวันออก, นิวเจอร์ซีย์ และ บาเยิร์นมิวนิก ที่ สนามกีฬาฮาร์ดร็อก ใน ไมอามีการ์เดนส์, ฟลอริดา.
เมื่อวันที่ 14 มิถุนายน ค.ศ. 2018, โปรแกรมการแข่งขันพรีเมียร์ลีกของแมนเชสเตอร์ซิตีได้ประกาศออกมาเป็นที่เรียบร้อยแล้ว.
แมนเชสเตอร์ซิตีเข้าสู่การแข่งขันในรอบที่สามและได้ถูกจับสลากออกไปเยือน ออกซฟอร์ดยูไนเต็ด.
ต่อมาได้กลับมาเล่นในบ้านพบกับ ฟูลัม ได้รับการยืนยันสำหรับรอบที่สี่.
เมื่อวันที่ 17 ธันวาคม ค.ศ. 2018, การจับสลากรอบ 16 ทีมสุดท้ายมีขึ้นในเมือง นียง, ประเทศสวิตเซอร์แลนด์.
การจับสลากสำหรับรอบก่อนรองชนะเลิศได้จัดขึ้นเมื่อวันที่ 15 มีนาคม ค.ศ. 2019, 12:00 CET, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
&lt;br&gt;4 – ผู้เล่นที่ทำประตูได้สี่ประตู
ฤดูร้อน: £ 63,300,000
ฤดูหนาว: £ 420,00
รวม: £ 63,300,000
ฤดูร้อน: £ 43,550,000
ฤดูหนาว: £ 26,500,000
รวม: £ 70,050,000
ฤดูร้อน: £ 19,750,000
ฤดูหนาว: £ 26,080,000
รวม: £ 6,330,000
พระสุวิทย์ ธีรธมฺโม
ทายาททองหยิบ
ทายาททองหยิบ ละครแนวโรแมนติก คอมเมดี้ บทประพันธ์โดย กนกพร อดุลย์เศรษณี,วิวิธ แก้วทพย์ บทโทรทัศน์โดย สวนีย์ อุทุมมากำกับการแสดงโดยชลวิชฐ์ จิรายุเจริญศักดิ์ นำแสดงโดย เติมเศวตชัย นาคสุข จาด้า อินโตร์เร และนักแสดงอีกมากมาย ออกอากาศทุกวันเสาร์-อาทิตย์ เวลา 09.00 น. ออกอากาศทาง สถานีโทรทัศน์สีกองทัพบกช่อง 7 ช่วงเวลาออกอากาศวันที่ 8 เมษายน พ.ศ. 2561 - 19 พฤษภาคม พ.ศ. 2561
อันดราเด &quot;ซิเอน&quot; อัลมัส
Andrade Cien Almas
กระเพาะพัก
กระเพาะพัก  เป็นส่วนหนึ่งของทางเดินอาหารที่มีผนังบาง ใช้สำหรับเก็บอาหารก่อนการย่อย โครงสร้างทางกายวิภาคนี้พบได้ในสัตว์หลายชนิด รวมถึง นก ไดโนเสาร์ และสัตว์ไม่มีกระดูกสันหลังรวมถึง สัตว์ในชั้นแกสโทรโพดา (เช่น ทากและหอยทาก), ไส้เดือนดิน, ปลิง, และแมลง
ผึ้งเก็บน้ำต้อยของดอกไม้ไว้ในกระเพาะพักเป็นการชั่วคราว เมื่อผึ้ง "ดูด" น้ำต้อย พวกมันเก็บไว้ในกระเพาะพัก
ในระบบการย่อยอาหารของนก กระเพาะพักคือถุงซึ่งขยายขนาดได้ตั้งอยู่ใกล้หลอดอาหาร (gullet) หรือคอ เป็นส่วนหนึ่งของทางเดินอาหาร ถือได้ว่าเป็นส่วนหนึ่งของหลอดอาหาร กระเพาะพักใช้เก็บอาหารชั่วคราว ไม่ใช่นกทุกชนิดจะมีกระเพาะพัก นกพิราบที่โตเต็มวัยสามารถผลิตสารที่มีลักษณะคล้ายน้ำนม (crop milk) ภายในกระเพาะพักเพื่อเป็นอาหารให้กับลูกนกแรกเกิด
นกที่กินซากสัตว์ เช่น แร้ง จะกินจนเกินอิ่มเมื่อมีเหยื่อจำนวนมาก จนทำให้กระเพาะพักโป่งพอง จากนั้นพวกมันจึงนั่งเพื่อย่อยอาหาร
นกนักล่าส่วนใหญ่ รวมถึง เหยี่ยว นกอินทรี และ แร้ง มีกระเพาะพัก อย่างไรก็ตาม นกฮูกไม่มีกระเพาะพัก นกกระทามีกระเพาะพักส่วนนกในวงศ์นกคุ่มอืดไม่มี ไก่และไก่งวงมีกระเพาะพัก ทว่าห่านไม่มี
วัดนางนอง
ฟุตบอลทีมชาติเอกวาดอร์
ฟุตบอลทีมชาติเอกวาดอร์  เป็นทีมฟุตบอลตัวแทนจากประเทศเอกวาดอร์ อยู่ภายใต้การควบคุมของสหพันธ์ฟุตบอลเอกวาดอร์ โดยเข้าร่วมกับฟีฟ่าใน ค.ศ. 1926 และในคอนเมบอลในปีถัดมา
หลังจากที่ปฏิเสธการเข้าร่วมแข่งขันฟุตบอลโลกครั้งแรกที่อุรุกวัย เอกวาดอร์ก็ไม่ได้เข้าร่วมการแข่งขันฟุตบอลโลกรอบสุดท้ายเลยจนกระทั่งในปี 2002 โดยผ่านรอบคัดเลือกด้วยการจบอันดับเหนือกว่าบราซิลและอุรุกวัย การแข่งขันรอบคัดเลือกครั้งนั้นทำให้ผู้เล่นทีมชาติหลายคนมีชื่อเสียงขึ้นมา อาทิ Agustín Delgado, Álex Aguinaga, Iván Hurtado, Ulises de la Cruz และ Iván Kaviedes ซึ่งผู้เล่นเหล่านี้มีส่วนช่วยให้ทีมชาติประสบความสำเร็จในช่วงทศวรรษนั้น โดยพวกเขาเคยเข้าถึงรอบ 16 ทีมสุดท้ายในฟุตบอลโลก 2006 และถูกตั้งความคาดหวังที่จะประสบความสำเร็จในโกปาอาเมริกา 2007 แต่พวกเขาตกรอบแบ่งกลุ่มของรายการ เอกวาดอร์เป็นหนึ่งในสองชาติของอเมริกาใต้ร่วมกับเวเนซุเอลาที่ยังไม่เคยชนะเลิศโกปาอาเมริกา ผลงานที่ดีที่สุดของทีมชาติในการแข่งขันระดับทวีปนี้คืออันดับที่สี่ในปี 1959 และ 1993 ซึ่งทั้งสองครั้งจัดขึ้นในเอกวาดอร์
เอกวาดอร์เคยลงเล่นเกมเหย้าที่ Estadio Olímpico Atahualpa ในกรุงกีโต สนามแห่งนี้มีแผนทุบทำลายเพื่อสร้างสนามกีฬาแห่งใหม่ที่ทันสมัยกว่า
เทพบุตรนักสู้ พลิกลิขิตสวรรค์
เทพบุตรนักสู้ พลิกลิขิตสวรรค์  เป็นเว็บซีรีย์ของจีนในปี 2560 นำแสดงโดย มา ชือฉุน และเชิ่ง อีหลุน ดัดแปลงจากนวนิยาย "อภินิหารรัก เหนือบัลลังก์" โดย จวี๋ฮวาซั่นหลี่ มีฉากหลังในยุคราชวงศ์ซ่ง เล่าเรื่องของการสมรสระหว่างแม่ทัพหญิงฝีมือฉกาจกับอ๋องผู้มีความงามเลิศ ปัจจุบันซีรีย์กำลังออกอากาศทางโยวคู่ (Youku) เริ่มตั้งแต่วันที่ 25 ตุลาคม 2560
== นักแสดง =
มายารัก On Lie
เกมกลมายา
อลิสา ขุนแขวง ชื่อเล่น มะปราง เกิดวันที่ 13 สิงหาคม พ.ศ. 2536 เป็นนักแสดงไทยที่มีชื่อเสียงจากซิตคอม "เสือ ชะนี เก้ง" และซีรีส์ "Yes, I do คอร์สลัด พิสูจน์เลิฟ"
อลิสา ขุนแขวง ศึกษาระดับมัธยมศึกษาที่ โรงเรียนราชินีบน ระดับปริญญาตรีที่ คณะศิลปศาสตร์ มหาวิทยาลัยธรรมศาสตร์ (อินเตอร์) ขณะศึกษาเป็นดรัมเมเยอร์งานฟุตบอลประเพณีจุฬาฯ–ธรรมศาสตร์ ครั้งที่ 69 มีผลงานแสดงมิวสิกวิดีโอ "หล่อเลย" ของพลพล ได้แสดงเรื่องแรก คือ ซิตคอม "เสือ ชะนี เก้ง" และปี 2561 มีผลงานเรื่อง "วายุเทพยุทธ์" รับบทเป็นนางเอก คู่กับ ภาคิน คำวิลัยศักดิ์ ปัจจุบันกำลังคบหาดูใจกับ โอบนิธิ วิวรรธนวรางค์ (โอบ)
พระพรหมดิลก (เอื้อน หาสธมฺโม)
สงครามฉางผิง
สงครามฉางผิง (长平之战) เป็นสงครามใหญ่ระหว่างแคว้นฉิน (秦国) และแคว้นจ้าว (赵国) เกิดขึ้นในปี 260 ก่อนคริสตกาล
สาเหตุเริ่มจากในปี 265 ก่อนคริสตกาล จ้าวเสี้ยวเฉิงหวั๋ง (赵孝成王) ขึ้นเป็นกษัตริย์แคว้นจ้าวแทนกษัตริย์องค์ก่อน ฉินจ่าวเซี่ยงหวั๋ง (秦昭襄王) กษัตริย์ของแคว้นฉินจึงส่งกองทัพออกไปหมายจะโจมตีแคว้นจ้าว
แคว้นจ้าวเพิ่งผลัดเปลี่ยนกษัตริย์ได้ไม่นานจึงไม่มั่นใจว่าจะรับมือได้ จึงส่งคนไปขอให้แคว้นฉียกทัพมาช่วย โดยเสนอจะคืนดินแดนที่เคยยึดจากแคว้นฉีให้ พร้อมทั้งส่ง ฉางอันจวิน (长安君) ลูกชายที่ยังเด็กไปเป็นตัวประกันที่แคว้นฉี เพื่อรับประกันว่าจะทำตามสัญญา แคว้นฉีจึงสั่งให้เถียนตานนำทหารสิบหมื่นมาช่วย แคว้นฉินทราบข่าวจึงต้องถอยทัพกลับไปที่ด่านหานกูก่วน
หลังจากนั้น ฟั่นจวี๋ (范雎) ที่ปรึกษาคนสำคัญของฉินจ่าวเซี่ยงหวั๋งจึงได้เสนอแผน ‘ผูกมิตรไกลโจมตีใกล้’ โดยการผูกมิตรกับแคว้นจ้าว เพื่อจะโจมตีแคว้นหานที่อยู่ใกล้ที่สุดก่อน
แต่จ้าวเสี้ยวเฉิงหวั๋ง (赵孝成王) กษัตริย์ของแคว้นจ้าวไม่ยอมเชื่อ เพราะแคว้นฉินขึ้นชื่อเรื่องปลิ้นปล้อนตลบตะแลงผิดสัญญาเป็นว่าเล่น อย่างก่อนหน้านี้ ฉินจ่าวเซี่ยงหวั๋งเคยเสนอว่าจะยก 15 เมืองให้เพื่อแลกกับหยกของแคว้นจ้าว แต่เมื่อให้หลิ่นเซี่ยงหยู (蔺相如) ส่งหยกไปให้ถึงมือ ฉินจ่าวเซี่ยงหวั๋งกลับผิดสัญญาไม่ยอมยกให้ แถมยังคิดจะยึดหยกขึ้นไปดื้อๆ อีก แต่ยังดีที่หลิ่นเซี่ยงหยูคาดไว้แต่แรกแล้วจึงใช้แผนที่เตรียมไว้นำหยกกลับคืนมาได้
ฉินจ่าวเซี่ยงหวั๋งเห็นจ้าวเสี้ยวเฉิงหวั๋งไม่ยอมหลงกลง่ายๆ จึงต้องเปลี่ยนแผนส่ง อี้เหริน (异人) ผู้เป็นหลานชายไปเป็นหลักทรัพย์ค้ำประกันอยู่ที่แคว้นจ้าว จ้าวเสี้ยวเฉิงหวั๋งจึงยอมรับข้อเสนอของแคว้นฉิน สัญญาว่าจะไม่ยกทัพลงไปช่วยแคว้นหาน
เมื่อตกลงกันได้ แคว้นฉินก็เปิดฉากโจมตีส่งทหารเข้าไปโจมตีแคว้นหานทันที
เวลานั้น แคว้นหานเป็นแคว้นใหญ่พอตัว มีพรมแดนติดกับแคว้นฉิน หานห้วนฮุ่ยหวั๋ง (韩桓惠王) กษัตริย์ของแคว้นหานจึงพยายามรับมือสุดความสามารถ ทั้งสองแคว้นรบกันนานถึงสามปี จนกระทั่งถึงปี 262 ก่อนคริสตกาล แคว้นหานพ่ายแพ้ติดต่อกันหลายครั้ง เสียทหารไปหลายหมื่นคน ทัพฉินยกทัพถึงเทือกเขาไท่สิงซาน ตัดผ่านเส้นทางโดยรอบเอาไว้ ทำให้ดินแดนของแคว้นหานถูกทัพฉินตัดแบ่งเป็นสองส่วน
แคว้นหานรู้ตัวว่าไม่มีกำลังพลมากพอที่จะขับไล่ทัพฉินออกไปได้ จึงส่งคนไปขอความช่วยเหลือจากแคว้นจ้าว โดยเสนอว่าจะยกดินแดนในเขตซางตั๋งจวิน (上党郡) ให้แคว้นจ้าวเป็นการตอบแทน
จ้าวเสี้ยวเฉิงหวั๋งได้ข้อเสนอที่ดีเช่นนี้จึงไม่สนใจสัญญาที่เคยทำไว้กับแคว้นฉิน ยอมตกลงยอมรับข้อเสนอจากแคว้นหานรีบสั่งแม่ทัพเหลียนผ่อ (廉颇) ยกทัพลงไปช่วย
แม่ทัพของแคว้นฉินคือ ไป๋ ฉี่ (白起) แม่ทัพฉินผู้เลื่องชื่อที่ชนะสงครามมาแล้วนับครั้งไม่ถ้วน เหลียนป๋อ แม่ทัพแคว้นจ้าวจึงไม่กล้าสู้รบตรงๆ กับทัพฉิน จึงให้ทัพจ้าวตั้งรับอยู่ในที่สูง หวังจะใช้ชัยภูมิที่ได้เปรียบขับไล่ทัพฉินให้ถอยไปเอง
ไป๋ฉีใช้เวลาอยู่นานหลายเดือนยังหาทางเจาะเข้าไปไม่ได้ จึงเสนอแผนให้ฉินจ่าวเซี่ยงหวั๋งปลดตนออกจากตำแหน่ง แล้วสั่งให้หวังเห๋อ (王龁) เป็นแม่ทัพมาคุมแทน หมายจะหลอกให้เหลียนผ่อยกทัพออกมาโจมตี
แต่เหลียนผ่อรู้ทันจึงไม่ยอมหลงกลไป๋ฉี ยังคงตั้งรับอยู่ที่เดิม ทำให้ทั้งสองฝ่ายจึงยันกันไว้อีกหลายวัน
ฟั่นจวี๋ทราบข่าวว่าจ้าวเสี้ยวเฉิงหวั๋งไม่พอใจเหลียนผ่อ จึงส่งคนไปปล่อยข่าวในแคว้นจ้าวว่า เหลียนผ่อจัดการได้ไม่ยาก คนที่แคว้นฉินกลัวที่สุดก็คือจ้าวคว่อ (赵括) ลูกชายของจ้าวเชอ (赵奢)
เนื่องจากในปี 270 ก่อนคริสตกาล จ้าวเชอ ผู้เป็นบิดาของจ้าวคว่อเคยรบชนะทัพฉินสังหารทหารฉินไปหลายหมื่นคนที่สงครามเอ้อวี้ (阏与之战)
จ้าวเสี้ยวเฉิงหวั๋งทราบข่าวจึงสั่งให้เรียกตัวจ้าวคว่อมาพูดคุยด้วย จ้าวคว่อผู้นี้เคยโต้เถียงพิชัยสงครามเอาชนะบิดาของตัวเองได้ จึงคิดว่าตัวเองเก่งกว่าบิดาคุยโตโอ้อวดไปทั่ว เมื่อมีโอกาสได้สร้างชื่อจึงเสนอแผนการที่คิดขึ้นไว้ออกมา จ้าวเสี้ยวเฉิงหวั๋งฟังแล้วก็รู้สึกเชื่อถือในฝีมือของจ้าวคว่อจึงสั่งให้เปลี่ยนตัวแม่ทัพทันที แต่หลิ่นเซี่ยงหยู ที่ปรึกษาคนสำคัญของจ้าวเสี้ยวเฉิงหวั๋งไม่เห็นด้วย พยายามคัดค้านไว้ แต่ก็ไม่เป็นผล
เดือน 7 ปี 260 ก่อนคริสตกาล จ้าวคว่อจึงได้เป็นแม่ทัพคุมกองทัพแทนเหลียนผ่อ
ฉินจ่าวเซี่ยงหวั๋งทราบข่าวก็รู้ว่านี่เป็นโอกาสที่จะเอาชนะแคว้นจ้าวจึงรีบคืนตำแหน่งให้กับไป๋ฉี
ส่วนจ้าวคว่อยังไม่ทราบข่าวว่าไป๋ฉีกลับมาคุมกองทัพแทนที่หวังเห๋อแล้วจึงสั่งให้ทัพจ้าวยกทัพออกจากแนวป้องกันเป็นฝ่ายบุกโจมตีทัพฉิน
ไป๋ฉีวางแผนดักรอเล่นงานเหลียนผ่ออยู่นานแล้ว เมื่อเห็นจ้าวคว่อนำทัพออกมาตายแทน จึงแบ่งทหารสองหมื่นห้าพันคนอ้อมไปโจมตีตลบหลังทัพจ้าว และส่งทหารห้าพันคนอ้อมไปตัดเส้นทางขนส่งเสบียง ขวางเส้นทางส่งเสบียงและปิดทางถอยของทัพจ้าวเอาไว้ทั้งหมด ทัพจ้าวเสียท่าก็คิดจะถอยทัพกลับ แต่พื้นที่ที่ทัพจ้าวอยู่นี้เป็นที่ต่ำ ส่วนทัพฉินยึดครองที่สูงเอาไว้ทำให้ยากจะตีฝ่าออกไปได้
ทัพจ้าวจะบุกขึ้นหน้าก็ไม่ได้ จะถอยกลับก็ไม่ได้จึงถูกกักขังอยู่ที่นี่ ทัพฉินก็ไม่บุกโจมตี แค่ยึดชัยภูมิในที่สูงเอาไว้
แคว้นจ้าวทราบข่าวก็ไม่นิ่งนอนใจรีบขอความช่วยเหลือจากแคว้นอื่น แต่หลายสิบปีที่ผ่านมา แคว้นหาน แคว้นเว่ย และแคว้นฉู่เคยแพ้ให้กับแคว้นฉินมาแล้วหลายครั้งจึงหวาดกลัวไม่กล้ายกทัพมาช่วย แคว้นฉีไม่พอใจที่แคว้นจ้าวผิดสัญญาที่ทำไว้ก่อนหน้านี้จึงไม่ยอมยกทัพมาช่วย ส่วนแคว้นเอี้ยนเลือกอยู่ข้างแคว้นฉิน สรุปแล้วไม่มีแคว้นไหนยอมยกทัพมาช่วย แคว้นจ้าวจึงต้องหาทางเอาตัวรอดเอาเอง
ทัพจ้าวติดกับอยู่ที่นี่นานถึงสี่สิบหกวัน ทหารจ้าวหิวโหยไม่มีอาหารให้กิน จึงฆ่ากันเองเพื่อนำศพมากินประทังชีวิต จ้าวคว่อคิดว่าคงไม่มีทัพหนุนมาช่วยแล้วจึงตัดสินใจนำทหารทั้งหมดที่เหลืออยู่ตีฝ่าออกไป ทัพฉินที่อยู่ในที่สูงจึงยิงธนูสังหารทุกคนที่บุกเข้ามา จ้าวคว่อผู้เป็นแม่ทัพถูกยิงตาย ทหารจ้าวที่เหลือจึงต้องยอมจำนนต่อทัพฉิน แต่ไป๋ฉีไม่ยอมไว้ชีวิตแม้แต่คนเดียวสั่งให้ฝังทหารจ้าวทั้งหมดทั้งเป็น
สงครามฉางผิงจึงจบด้วยชัยชนะของแคว้นฉิน จากที่มีการบันทึกไว้ สงครามในครั้งนี้มีทหารจ้าวถูกฆ่าตายไปราวๆ สี่แสนห้าหมื่นคน ทำให้ต่อมาแคว้นจ้าวจึงถูกเรียกว่าแคว้นแห่งหญิงม่ายและเด็กกำพร้า
การพ่ายแพ้ในครั้งนี้ทำให้แคว้นจ้าวตกต่ำลงจนไม่มีสิทธิ์ขึ้นมาท้าแข่งกับแคว้นฉินได้อีก
Big Heads Thailand หัวโตสนั่นเมือง
Big Heads Thailand หัวโตสนั่นเมือง เป็นรายการเกมโชว์ลิขสิทธิ์จาก โซนี่ พิคเจอร์ เทเลวิชัน โดย เดอะ วัน เอ็นเตอร์ไพรส์ ได้ซื้อลิขสิทธิ์รายการ จากประเทศสหราชอาณาจักรเข้ามาจัดทำเป็นเวอร์ชันภาษาไทยร่วมกับ ทีวี ธันเดอร์ มี ศิวัฒน์ โชติชัยชรินทร์ เป็นพิธีกรประจำรายการ ซึ่งถือเป็นครั้งแรกของศิวัฒน์ที่ได้ทำหน้าที่พิธีกรนอกสถานีวิทยุโทรทัศน์สีกองทัพบกช่อง 7 หลังหมดสัญญานักแสดงในสังกัดและผันตัวเป็นนักแสดงอิสระ ออกอากาศทุกวันอาทิตย์เวลา 17.00 น. - 18.00 น. ทาง ช่องวัน ตั้งแต่วันที่ 3 มิถุนายน พ.ศ. 2561 – 19 สิงหาคม พ.ศ. 2561
รูปแบบและกติการายการ.
รูปแบบหลักของรายการจะเป็นเกมโชว์ที่ผู้เล่น (ทีมดารานักสืบจะไม่รู้ที่มาและภูมิหลังของคนเหล่านี้) จะได้สวมบทบาทเป็นดาราและเซเลบริตี้ชื่อดังด้วยเอกลักษณ์เด่นที่หัวขนาดยักษ์ที่ทำหน้าที่เป็นหน้ากากปกปิดตัวตน และแข่งขันกับเกมสุดมันส์จำนวนสามด่านเพื่อสะสมคะแนนประจำสัปดาห์เพื่อใช้แข่งขันในสัปดาห์ต่อไป และจะเปิดให้ผู้ชมในห้องส่งโหวตผู้เล่นที่ชื่นชอบ ผู้เล่นที่มีได้คะแนนโหวตสูงสุดจะได้รับสิทธิ์เล่นในรอบ "Celeb Party ปาร์ตี้นี้พี่ขอเปย์" เพื่อเก็บเงินรางวัลสะสมประจำสัปดาห์มูลค่าสูงสุด 150,000 บาท
ในสัปดาห์ที่สองจะเป็นการแข่งขันแบบ Knockout จำนวนสามเกม ผู้เล่นที่แพ้ในแต่ละรอบ จะถูกคัดออกจากการแข่งขัน และจะต้องเปิดเผยตัวจริงต่อหน้าคณะกรรมการ ผู้เล่นที่เหลือเป็นคนสุดท้ายจากรอบ Award Ceremony รางวัลนี้พี่จอง จะได้สิทธิ์เข้าแข่งขันในรอบ Champ of the Champ ส่วนอีกคนจะต้องเปิดเผยจริงต่อหน้าคณะกรรมการต่อไป
ผู้เล่นที่เหลือเป็นคนสุดท้ายในรายการ (ณ เทปออกอากาศวันที่ 26 สิงหาคม พ.ศ. 2561) จะได้รับตำแหน่งเป็นสุดยอด Big Heads ประจำฤดูกาล และจะได้รับรางวัลพิเศษจากทางรายการ
มริภา ศิริพูล เป็นนักแสดงหญิงชาวไทย จบการศึกษาจากคณะสังคมสงเคราะห์ศาสตร์ (อินเตอร์) สาขาพัฒนานโยบายเและสังคม มหาวิทยาลัยธรรมศาสตร์ ก้าวเข้าสู่วงการจากการแข่งขันรายการ “The Artists” ซึ่งเป็น 1 ในผู้ชนะรางวัล "Best Performance"
มิสแกรนด์สุพรรณบุรี
รางวัลพิเศษบนเวทีแมนฮันต์อินเตอร์เนชันแนล
ต่อไปนี้จะเป็นรายชื่อของผู้เข้าประกวดที่ชนะรางวัลพิเศษบนเวทีแมนฮันต์อินเตอร์เนชันแนลในแต่ละปี
รางวัลพิเศษหลัก.
มิสเตอร์ฟิซิค.
ในปี 1994, 1997, 1999, เบสฟิซิค
มิสเตอร์อินเทอร์เน็ต.
ในปี 1997 Mr. Popularity
ในปี 2017 Internet Popularity
รางวัลฟราสแทร็กบนเวทีมิสเตอร์เวิลด์
รายนามผู้ที่ครองตำแหน่งรางวัลฟราสแทร็กบนเวทีมิสเตอร์เวิลด์อย่างเป็นทางการ โดยเรียงลำดับตามปีการจัดประกวดดังต่อไปนี้
รายชื่อระบบรถไฟใต้ดิน
วัดพระยาแมน (วัดพญาแมน)
วัดพระฝางสว่างคบุรีมุนีนาถ (วัดพระฝาง)
รถไฟรางเบาเยรูซาเลม
รถไฟรางเบาเยรูซาเลม (, "HaRakevet HaKala Birushalayim"; , "Qiṭār Al-Quds Al-Khafīf") เป็นระบบรถไฟฟ้ารางเบาในเยรูซาเลม ประเทศอิสราเอล ปัจจุบันมีให้บริการ 1 เส้นทาง ได้แก่ สายสีแดง โดยเริ่มก่อสร้างในปี ค.ศ. 2002 และเสร็จสมบูรณ์ในปี ค.ศ. 2010 ก่อสร้างโดยสมาคมซิตีพาส ซึ่งมีสัญญาให้บริการ 30 ปี โครงการรถไฟรางเบานี้ยังรวมถึงการก่อสร้างสะพานคอร์ดและการบูรณะตามจุด ๆ ต่างของเยรูซาเลม
การเปิดให้บริการล่าช้าออกไปเนื่องจากการค้นพบโบราณวัตถุและปัญหาทางเทคนิค รถไฟรางเบาเริ่มทดลองเดินรถตั้งแต่วันที่ 19 สิงหาคม ค.ศ. 2011 และเปิดให้บริการอย่างเป็นทางการเมื่อวันที่ 1 ธันวาคม ค.ศ. 2011 เส้นทางสายสีแดงมีระยะทาง 13.9 กิโลเมตร ประกอบด้วยจุดจอด 23 แห่ง ปัจจุบันอยู่ระหว่างการก่อสร้างส่วนต่อขยายไปยังย่านชานเมืองเนเวยาคอฟและศูนย์การแพทย์ฮาดัสซาห์ เมื่อโครงการทั้งหมดเสร็จสมบูรณ์ในปี ค.ศ. 2018 จะมีระยะทางยาวถึง 22.5 กิโลเมตร
การก่อสร้างสายสีแดงส่วนแรกใช้งบประมาณ 3.8 พันล้่านเชเกล (ประมาณ 1.1 พันล้านดอลลาร์สหรัฐ) โครงการเคยถูกวิจารณ์อย่างหนักในด้านงบประมาณและการก่อมลพิษขณะก่อสร้าง
สายสีเขียวและสายสีแดงส่วนต่อขยายได้รับการอนุมัติจากนครเยรูซาเลม และปัจจุบันอยู่ในระหว่างการประมูลการก่อสร้าง ส่วนสายสีน้ำเงินอยู่ในขั้นตอนการขออนุมัติ
อาดาม ซอลออี
อาดาม ชอบอ ซอลออี (; เกิดวันที่ 9 ธันวาคม ค.ศ. 1987) เป็นนักฟุตบอลชาวฮังการี ปัจจุบันลงเล่นให้กับฮ็อฟเฟินไฮม์ในตำแหน่งกองหน้า เขาใช้เวลาส่วนใหญ่เล่นที่ประเทศเยอรมนี โดยเริ่มต้นในปี ค.ศ. 2004 กับชตุทการ์ท ก่อนที่จะย้ายไปไมนทซ์ 05 เขาเคยเล่นที่ประเทศสเปนกับเรอัลมาดริดกัสตียาเป็นเวลา 3 ปี